Bočná loď stanice na trase linky 
Pozostaty stedovekého mostíka, podľa ktorého dostala stanica svoje meno
**Můstek** je jedna z troch prestupných staníc pražského metra. Nachádza sa na linkách  a. Nachádza sa priamo pod Václavským námestím a rovnomennou križovatkou v centre Prahy.

Charakteristika stanice
-----------------------

Už v prvých projektoch bola zmienka o linke metra, ktorá by viedla pod Václavským námestím a neasanovanou časťou Starého Města. Vedenie dnešných liniek  a  sa objavilo už aj v ďalších projektoch z 20. a 30. rokov 20. storočia, a tak bolo jasné, že v mieste ich križovania bude treba vybudovať prestupnú stanicu. S jej výstavbou sa začalo až v prvej polovici 70. rokov. Nová stanica umiestnená v osi Václavského námestia bola umiestnená 29 m pod povrchom, pričom pri výstavbe sa využil podchod pod vtedajšou rušnou dopravnou križovatkou.

Na linke  bola stanica Můstek otvorená 12. augusta 1978. V tej dobe to bola jediná razená stĺpová stanica v pražskom metre. Jej výstavba stála 697 miliónov Kčs. Cestujúci na linke  mohli stanicu využívať až od roku 1985, v rámci sprevádzkovania úseku I.B. Do strednej lode stanice na linke  bolo treba nainštalovať prestupné eskalátory, ktoré do istej miery obmedzili priestor pre cestujúcich.

Celá výstavba stanice na linke  v rokoch 1977 až 1985 stála 552 miliónov Kčs. a vynútila si premiestnenie sochy Josefa Jugmanna ďalej od stredu námestia.

### Linka A

Stanica má tri lode. Jej stredný tunel je dlhý 167 m a má spolu 24 párov stĺpov. Nachádza sa 29 m pod povrchom a má dva výstupy – jeden vychádza eskalátorovým tunelom do podpovrchového vestibulu, ktorý sa nachádza približne v polovici Václavského námestia a druhý vedie obdobne pod križovatkou [Můstek. Najprv tu boli namontované sovietske eskalátory, ktoré boli v roku 1993 vymenené.

Stanica je obložená konvexnými a plochými hliníkové dosky v dominantnom odtieni žltej farby „champagne". Stĺpy sú obložené hnedým mramorom a lemujú ich zlaté prelisované pruhy. Obrovské priestory vestibulu pod ulicou Na Můstku sú vyplnené obchodmi, pričom im dominuje zachovaný mostík, umiestnený za zábradlím a štýlovo nasvietený. Vo vestibule sa nachádza aj vitráž zobrazujúca spoluprácu medzi krajinami RVHP.

Stanica sa nachádza medzi stanicami Staroměstská a Muzeum.

### Linka B

Nachádza sa pod *Ulicou 28. října*, 10 m pod úrovňou nástupišťa na linke  a celkovo 40 m pod povrchom. Stanica má tri lode so stĺpmi a prevýšenou strednou loďou s razenými prestupnými chodbami. Má jeden výstup a vestibul. Nástupištia zdobí keramický pruh nesúci názov stanice a biely smaltovaný plech, ktorým sú obložené steny.

Stanica sa nachádza medzi stanicami Národní třída a Náměstí Republiky.

Povodne v roku 2002
-------------------

Počas povodní v roku 2002 došlo k zaplaveniu dolnej časti stanice na linke  a to v smere od Námestia Republiky. Nástupište sa síce naplnilo vodou, ale hladina nejakú dobu ďalej nestúpala po prestupných chodbách smerom k nástupištiam na linke , keďže boli uzatvorené tlakové uzávery. Nakoniec však tlak vody prerazil priečku a voda sa dostala aj do vyššej časti stanice odtiaľ do celého úseku I.A.

Referencie
----------

1. ↑  Projekt siete podzemných dráh z roku 1926
2. 1 2  METROPROJEKT Praha a.s.. *Detail projektu/Stanice Můstek trasy A* [online]. metroprojekt.cz, [cit. 2013-05-11]. Dostupné online. (po česky)
3. ↑  METROPROJEKT Praha a.s.. *Detail projektu/Stanice Můstek trasy B* [online]. metroprojekt.cz, [cit. 2013-05-11]. Dostupné online. (po česky)
4. ↑  Sled povodňových udalostí na stránkach metroweb.cz
5. ↑  Fotogaléria na stránkach metroweb.cz zo 14. augusta neskoro večer, keď voda vnikala do nástupišťa na linke A

Iné projekty
------------

Commons
* Spolupracuj na Commons Commons ponúka multimediálne súbory na tému **Můstek (stanica pražského metra)**

Externé odkazy
--------------

* Profil stanice *Můstek A* na stránkach Metroweb.cz
* Profil stanice *Můstek B* na stránkach Metroweb.cz

  


|  |  |  |
| --- | --- | --- |
| ← smer Nemocnice Motol | **Pražské metro – linka A** | smer Depo Hostivař → |
| **Staroměstská** | **Můstek** | **Muzeum** |
| Nemocnice Motol bezbariérový prístup – Petřiny bezbariérový prístup – Nádraží Veleslavín bezbariérový prístup – Bořislavka bezbariérový prístup – Dejvická bezbariérový prístup – Hradčanská – Malostranská – Staroměstská – Můstek  – Muzeum  bezbariérový prístup – Náměstí Míru – Jiřího z Poděbrad – Flora – Želivského – Strašnická bezbariérový prístup – Skalka bezbariérový prístup – Depo Hostivař bezbariérový prístup |

  


|  |  |  |
| --- | --- | --- |
| ← smer Zličín | **Pražské metro – linka B** | smer Černý Most → |
| **Národní třída** | **Můstek** | **Náměstí Republiky** |
| Zličín bezbariérový prístup – Stodůlky bezbariérový prístup – Luka bezbariérový prístup – Lužiny bezbariérový prístup – Hůrka bezbariérový prístup – Nové Butovice bezbariérový prístup – Jinonice – Radlická – Smíchovské nádraží bezbariérový prístup – Anděl – Karlovo náměstí – Národní třída – Můstek  – Náměstí Republiky – Florenc  bezbariérový prístup – Křižíkova – Invalidovna – Palmovka – Českomoravská – Vysočanská bezbariérový prístup – Kolbenova bezbariérový prístup – Hloubětín bezbariérový prístup – Rajská zahrada bezbariérový prístup – Černý Most bezbariérový prístup |